Tasekla taqbaylit tger-d isurifen immeqranen ɣas ulamma tesɛa aṭas n yiɛekkiren n ttawilat, maca tesɛa arraw-is i tt-is-ǧǧuǧgen i tt-yesnarnayen deg yal tagnit s wayen i dttagmen si yal tama, acku teqqen ɣer tudert n umdan i deg yettidir, tettwassen si zik belli tesɛa agarruj d ameqran imi tɛedda-d si snat n talliyin: tella zik t-tteddu kan seg ubrid n timawit tuget n yeḍrisen i d-ttawin ɛeddand seg timawit, ma d tura tuɣal tettujerred ɣef lkaɣeḍ, d ayen id ixelqen tiɣawsiwin icebḥen nzzeh, am aseskel, talsira d umyeḍres ay-agi akk lsas-is d timmawit imi ur nezmir ara ad nagem kra kan akka seg ulac labud ad yili lqaleb yesɛan assaɣ ɣer wayen yellan d aqbur. D ayen umi neqqar amyeḍres.